open-index/open-wikipedia-markdown huggingface dataset:
Dunakanyar

**Dunakanyar** (maď.; nem. *Donauknie*; slovenský názov nie je ustálený, v literatúre sa vyskytujú [skôr opisné] označenia: **ohyb Dunaja** (*pri Vacove*), **horný ohyb Dunaja**, **Dunajský ohyb** a najmä staršie aj **koleno Dunaja** či **dunajské koleno** a najčastejšie sa nimi myslí význam nižšie označený číslom 2) môže byť:
* 1. úsek Dunaja od Ostrihomu po Kisoroszi (prípadne až po Vác), teda v podstate veľký meander Dunaja pri slovensko-maďarských hraniciach s najbližším okolím, synonymum: Vyšehradská brána, pozri Vyšehradská brána
* 2. úsek Dunaja od Ostrihomu po Szentendre alebo až po severný okraj Budapešti, teda ten veľký úsek Dunaja v severnom Maďarsku, kde sa Dunaj veľkým oblúkom prudko natrvalo stáča na juh , pozri Dunakanyar (severne od Budapešti)
* 3. ako oficiálny rekreačný región: celé územie ohraničené slovensko-maďarskými hranicami na severe a obcami Mogyorósbánya, Budakalász, Kosd a Dregélypalánk , pozri pozri pod Dunakanyar (severne od Budapešti)

**Ohyb Dunaja**, **koleno Dunaja** či **dunajské koleno** môže byť aj označenie iných ohybov toku Dunaja, najmä veľkého ohybu v Srbsku , pozri napr. ohyb Dunaja (Srbsko)

## Referencie
Dunakanyar (severne od Budapešti)

**Dunakanyar** (-maď.; slovenský názov nie je ustálený - pozri v článku Dunakanyar) je voľné označenie úseku Dunaja od Ostrihomu po Szentendre alebo až po severný okraj Budapešti, teda toho úseku Dunaja v Maďarsku (resp. na malom úseku aj na Slovensku), kde sa Dunaj veľkým oblúkom prudko stáča na juh. V širšom zmysle, ako rekreačný región, Dunakanyar zahŕňa aj široké okolie tohto úseku Dunaja, čiže celé územie ohraničené slovensko-maďarskými hranicami na severe, obcami Mogyorósbánya, Leányvár a Pilišská Čaba (všetko vrátane) na juhozápade, obcami Solymár, Budakalász a Fót (všetko vrátane) na juhu a obcami Vácrátót, Kosd, Alsópetény, Pusztaberki a Drégelypalánk (všetko vrátane) na východe. 

Dunakanyar je oblasť dôležitá z turistického hľadiska. Okrem zaujímavého priebehu toku Dunaja sú známymi pozoruhodnosťami - pokiaľ ide o územie bezprostredne pri Dunaji - napríklad sídla Ostrihom, Vyšehrad, Vacov či Szentendre. Okrem toho sa tu nachádza národný park Duna–Ipoly Nemzeti Park. 

Začiatočná časť Dunakanyaru (v užšom zmysle) sa nazýva aj Vyšehradská brána (=Dunakanyar v najužšom zmysle; maď. aj *Visegrádi-Dunakanyar*) - podrobnosti o tejto časti pozri v článku Vyšehradská brána.

## Zdroje

Kategória:Geografia Maďarska
Kategória:Dunaj
Čatorňa

**Čatorňa** môže byť:
*nárečovo :
**odkvap
**vodná nádrž, kaďa
*v geografii:
**vrch v obci Slanec, pozri Čatorňa (vrch v Slanci)
**lokalita v obci Slanská Huta na slovensko-maďarských hraniciach, zároveň hraničný prechod, pozri Čatorňa (hraničná lokalita)
**Dlhý kanál

## Pozri aj
Herlufmagle

**Herlufmagle** je malé mesto v Dánsku, ktoré patrí k obci Næstved a nachádza sa v regióne Sjælland. Patrí do farnosti Herlufmagle a nachádza sa kilometer severne od mesta Gelsted, kilometer severozápadne od Fensmarku a 10 kilometrov severne od Næstvedu na železničnej trati RingstedNæstved. Stanica je uzavretá.

V meste sa nachádza kostol a škola. Sála kráľovstva Svedkov Jehovových sa nachádza trochu mimo mesta smerom do mesta Ringsted.

K roku 2019 v meste žije 1 449 obyvateľov.

## Referencie

## Zdroj
* 

Kategória:Mestá v Dánsku
Kategória:Región Sjælland
Ilja Racek

**Ilja Racek** (* 24. jún 1930, Praha† 2. august 2018, Praha) bol český herec, dlhoročný člen hereckého súboru Divadla na Vinohradech.

## Životopis
Už v mladosti ho očarilo bábkové divadlo. Počas 2. svetovej vojny pracoval ako 14 ročný chlapec ako  technik v pražskom divadle *Říše loutek*. Po vojne sa prihlásil na štúdium herectva na Pražské konzervatórium, ktoré bolo krátko nato administratívne zmenené na DAMU.

Po absolutóriu DAMU začínal v olomouckom divadle, od roku 1960 presídlil natrvalo do Prahy, kde najprv po šesť rokov hral v pražskom Divadle E. F. Buriana. Od roku 1966, kedy ho angažoval František Pavlíček, pôsobil ako člen hereckého súboru Divadla na Vinohradech až do roku 1990, neskôr potom ako stály hosť. Ako jediný člen Divadla na Vinohradoch odmietol podpísať takzvanú Antichartu.

Zomrel 2. augusta 2018 na následky choroby.

## Filmografia

## Referencie


## Literatúra
* Jindřich Černý: *Osudy českého divadla po druhé světové válce – Divadlo a společnost [[1945]]–[[1955]]*, Academia, Praha, 2007, str.&nbsp;290, ISBN 978-80-200-1502-0
* Z.&nbsp;Sílová, R.&nbsp;Hrdinová, A.&nbsp;Kožíková, V.&nbsp;Mohylová : *Divadlo na Vinohradech [[1907]]–[[2007]] – Vinohradský ansámbl*, vydalo Divadlo na Vinohradech, Praha, 2007, str.&nbsp;95, 97–8, 102, 105–7, 115, 118, 127, 137, 144, 150, 153, 193, ISBN 978-80-239-9604-3
* Marie Valtrová – Ota Ornest: *Hraje váš tatínek ještě na housle?*, Primus, Praha, 1993, str.&nbsp;326, ISBN 80-85625-19-9
* Jiří Žák a kol.: *Divadlo na Vinohradech 1907–2007 – Vinohradský příběh*, vydalo Divadlo na Vinohradech, Praha, 2007, str.&nbsp;193, ISBN 978-80-239-9603-6

## Externé odkazy
* 
* 
*  
* Ilja Racek na FDb.cz
* Ilja Racek na sms.cz

## Zdroj

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí dabingoví herci
Kategória:Držitelia Ceny Thálie
Kategória:Absolventi Akadémie múzických umení v Prahe
Kategória:Osobnosti z Prahy
Centristická demokratická internacionála

**Centristická demokratická internacionála** (CDI, :*Centrist Democrat International*, :*Internacional Demócrata de Centro*) je celosvetová kresťansko-demokratická politická organizácia, združujúca kresťansko-demokratické, centristické a ďalšie politické strany.

## História
Organizácia bola založená v roku 1961 na svetovej konferencii v Čile ako **Kresťansko-demokratická svetová únia** (CDWU), ktorá sa snažila vybudovať novú jednotnú organizáciu na odkazoch kresťansko-demokratických internacionál v minulosti a vytvoriť tak na ideách kresťanskej tretej cesty alternatívu ku Socialistickej internacionále. 
V roku 1982 bola premenovaná na **Kresťansko-demokratickú internacionálu** (CDI), potom v roku 1999 na názov **Kresťansko-demokratická internacionála ľudových strán** (CDPPI) a v roku 2001 na súčasný názov **Centristická demokratická internacionála** (CDI).

## Členské strany

## Referencie


Kategória:Politické organizácie
Kategória:Kresťanská demokracia
Kategória:Kresťanská filozofia
Doug Corcoran

**Doug Corcoran** (* Brookfield, Illinois, USA) je americký trúbkár, keyboardista, saxofónista, gitarista, organista a spevák, ktorý sa preslávil hosťovaním spolu s Raynierom Jacobom Jacildom na albumoch JD McPhersona, a ktorý v súčasnosti žije v meste Chicago v štáte Illinois.

## Životopis
Pochádza z Brookfieldu v štáte Illinois. Ako chlapec sa učil hrať na klavíri, študoval na strednej škole Riverside-Brookfield, ktorú absolvoval v roku 2000 a neskôr promoval s hrou na trúbku na Hudobnej univerzite v štáte Indiana. V okolí Chicaga, kde je aktívny v žánroch blues a roots takmer dve desaťročia, je známy ako klavirista a trúbkár. Ale asi pred piatimi rokmi, s pomocou rodáka z Windy City Jimmyho Suttona, sa začala spolupráca s JD McPhersonom. Od tej doby Corcoran nahráva a cestuje po svete so spevákom a skladateľom pochádzajúcim z mesta Tulse, ktorý sa niekedy označuje ako „The Future Of Rockabilly“. Jeho masívny tenorový saxofón opevnil je skladby ako „Mother of Lies“ a „It’s All Over But the Shouting“ na McPhersonovom albume z roku 2015, *Let the Good Times Roll*. V roku 2017, na albume *Undivided Heart & Soul*, hral takmer výlučne na gitaru.

Dňa 26. decembra 2018 sa zasnúbil s Amandou Devittovou.

## Diskografia
;Ako hosťujúci hudobník a spevák
* 2006: Liquid Soul – *One-Two Punch*
* 2014: Deals Gone Bad – *Heartbreaks & Shadows*
* 2015: Ike Reilly – „A Job Like That (Lasalle & Grand)“, „Do the Death Slide!“ a „Live Like We're Dying“ z albumu *Born on Fire*
* 2015: Kenya – „My Heart“ z albumu *My Own Skin*
* 2015: JD McPherson – *Let the Good Times Roll*
* 2017: JD McPherson – *Undivided Heart & Soul*
* 2017: Billy Flynn – *Lonesome Highway*
* 2018: JD McPherson – *"Socks"*
* 2019: Volbeat – „Die to Live“ z albumu *[[Rewind, Replay, Rebound]]*

## Referencie

## Externé odkazy
* Doug Corocran na Discogs

Kategória:Hudobníci USA
Dušan Vallo

Pplk. doc. Ing. **Dušan Vallo**, CSc. (* 14. február 1941† 19. marec 2006) bol slovenský vojenský dôstojník a autor odbornej literatúry, príslušník Československej ľudovej armády (do 1990), Československej armády (19901992) a následne Ozbrojených síl Slovenskej republiky (od 1993). Vo výslužbe pôsobil na Ministerstve obrany Slovenskej republiky.

Dlhodobo sa zaoberal spracovávaním slovenskej vojenskej terminológie. Je autorom *Krátkeho výkladového slovníka vojenskej terminológie* (1997) a vedúcim autorského kolektívu naň nadväzujúceho *[[Vojenský terminologický a výkladový slovník|Vojenského terminologického a výkladového slovníka]]* (2004, 2006).

## Referencie

Kategória:Úmrtia 19. marca
Kategória:Úmrtia v 2006
Kategória:Príslušníci Československej ľudovej armády
Kategória:Príslušníci Česko-slovenskej armády
Kategória:Príslušníci Ozbrojených síl Slovenskej republiky
Abonent ND

**Abonent ND** je české vydavateľstvo, nakladateľská sekcia a knižný klub Národného divadla (ND). Vzniklo v roku 2005 ako súčasť ND. Jeho riaditeľom bol Alexander Tomský, bývalý riaditeľ Academie a majiteľ vydavateľstva Rozmluvy.

Vydáva domácu i zahraničnú beletriu a literatúru faktu (ročne vydá okolo 10 titulov), napr. román Věry Noskovej *Bereme, co je* (2005), populárno-náučnú publikáciu Marie Hruškovej *Kult stromů v zemích Koruny české* (2005), román Jana Křesadla *Obětina* (2006), román *Mansfieldské panství* (2006) od Jane Austenovej v preklade Evy Kondrysovej či fotografickú publikáciu *Divadelní sezona 2005/06* (2006) fotografov Štěpánky Steinovej a Salima Issu.

## Referencie

Kategória:Vydavateľstvá v Česku
Kategória:Národné divadlo (Praha)
Vinice

**Vinice** môžu byť:
* plurál slova vinica, pozri vinohrad
* časť mesta Rimavská Sobota, pozri Vinice (Rimavská Sobota)
* záhradkárska oblasť v meste Sečovce v okrese Trebišov, pozri Vinice (Sečovce)

## Pozri aj
* Vinohrady
* Svinice, obec v okrese Trebišov
* Vinica, obec v okrese Veľký Krtíš

## Referencie
Nestoris

náhľad|Červenofigúrový nestoris (typ 2), 4. stor. pred Kr.,  Katalánske archeologické múzeum, Barcelona
**Nestoris** (*nestoris*) je typ starogréckej keramickej nádoby.
 
Nestoris (mn. č. *nestorides*) je keramická nádoba podobná amfore so štyrmi uchami (dvomi veľkými vertikálnymi a dvomi malými horizontálnymi, typ 3a má len dve vertikálne). Jej tvar, ktorý má pôvod v južnej Itálii, má niekoľko rôznych foriem. Podľa najrozšírenejších sa delí na šesť typov (1a, 1b, 1c, 2, 3a, 3b). Používali sa zrejme na nalievanie obetných tekutín pri určitých rituáloch. 
 
Nestorides sa vyrábal väčšinou v Lukánii a Apúlii najmä z béžovo žltej hliny. Najstaršie boli zdobené väčšinou červenofigúrovým štýlom na čiernom pozadí. Na gréckom západe sa červenofigúrová keramika začala vyrábať v polovici 5. stor. pred Kr., a to v piatich hlavných lokalitách (dielňach), lukánskej, apúlskej, kampánskej, sicílskej a paestskej. V Apúlii sa vyvinuli dva štýly zdobenia váz, raný prostý štýl a zdobený štýl, ktorý sa uplatňoval pri zdobení nestorides (ako aj veľkých váz, amfor atď.). Ich nálezy z hrobek v Ruvo del Monte odhaľujú, ako sa ich forma na konci
6. stor. pred Kr. vyvinula z ollai, keramických alebo kovových nádob guľatého tvaru. Miestne nestorides tu pretrvali až do 4. stor. pred Kr. (zdobené boli väčšinou rastlinnými motívmi). V 4. stor. pred Kr. sa v južnej Itálii vyrábali prostejšie nádoby s čiernym leskom zdobené bielou, hnedou a červenou farbou, so zvieracími a rastlinnými motívmi, vencami a príležitostne ženskými hlavami.
 
## Typy

Nestoris - Form 1a.png|*Typ 1a*
Nestoris - Form 1b.png|*Typ 1b*
Nestoris - Form 1c.png|*Typ 1c*
Nestoris - Form 2.png|*Typ 2*
Nestoris - Form 3a.png|*Typ 3a*
Nestoris - Form 3b.png|*Typ 3b*

 
## Referencie a bibliografia

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Etiópske cisárstvo

**Etiópske cisárstvo** (amhar. የኢትዮጵያ ንጉሠ ነገሥት መንግሥተ, Mangista Ityop'p'ya; iné názvy: **Habešské cisárstvo**, **Abesínske cisárstvo**, **Habeš**, **Abesínia**, **Abesínsko** - ďalšie krátke historické názvy pozri v článku Etiópia) bol africký štát nachádzajúci sa na území dnešnej Etiópie a Eritrei. Existovalo približne od roku 1137, kedy sa na etiópsky trón dostala dynastia Zangweovcov. Po nich nastúpila v roku 1270 Šalmunovská dynastia, ktorá uhájila nezávislosť Etiópie po dobu 700 rokov a to aj po tzv. „bitke o Afriku“ medzi európskymi veľmocami počas 19. storočia s výnimkou niekoľko rokov počas druhej svetovej vojny, kedy bola Etiópia obsadená talianskymi vojskami. Cisárstvo, ako etiópske štátne zriadenie, sa udržalo do roku 1975, keď bola monarchia zvrhnutá a nastolená ľavicová socialistická vláda.

## Externé odkazy
* Abyssinia
* Ethiopia

## Zdroj

Kategória:Dejiny Etiópie
Kategória:Zaniknuté štáty Afriky
Kategória:Zaniknuté monarchie
Kategória:Zaniknuté štáty
О̆

náhľad|Azbuka mokšančiny používaná medzi rokmi 1924 a 1927
**О̆** (minuskula **о̆**) je písmeno cyriliky. Písmeno je variantom písmena О, doplnené o oblúčik. Opticky je zhodné s písmenom Ŏ v latinke, ako v majuskulnom, tak aj v minuskulnom variante. Písmeno sa používa v itelmenčine, jazyku Itelmenov, pôvodných obyvateľov Kamčatky, kde zachytáva hlásku []. Medzi rokmi 1924 a 1927 bolo používané tiež v jazyku mokša.

## Referencie

## Pozri aj
* Ŏ, písmeno latinky

## Zdroj
* 

Kategória:Písmená cyriliky
Džem (s kúskami plodov)

thumb|Pohár s džemom
**Džem** je v tradičnom ponímaní a do roku 2004 aj podľa právnych predpisov ovocná (prípadne zeleninová) nátierka (alebo výrobok podobného účelu a konzistencie) s cukrom, ktorá obsahuje aj rozpoznateľné kúsky daných plodov (prípadne celé plody). Ide teda o opak marmelády v tradičnom ponímaní. Sčasti podobný je súčasný termín extradžem.

Takto definovaný džem sa vyrába z čerstvého ovocia alebo z polotovarov, ktoré môžu byť tepelne alebo chemicky konzervované (pulpa) alebo mrazené. Do tejto suroviny sa následne pridá predpísané množstvo cukru, pektínu a potom sa zmes varí, aby sa zahustila, až kým nezíska rôsolovitú konzistenciu a požadovaný obsah cukrov a podobne. Možné ďalšie prísady sú kyselina citrónová, farbivo a škrobový sirup. Výsledok sa naplní do obalov a obyčajne sterilizuje.

## Zdroje

## Pozri aj
* želé
* lekvár
* marmeláda
* kompót

## Iné projekty

Kategória:Jedlá
Kategória:Potraviny
Lekvár

**Lekvár** (zastarano: *lektvar*) môže byť:
* *ako druh konzervovaného ovocia*:
** v užšom zmysle: ovocná masa konzervovaná odparením vody varením bez pridania cukru alebo s pridaním cukru až na konci konzervovania, t.j. opak ovocnej nátierky (v právnom zmysle), džemu a marmelády (do roku 2014 slovenské právne predpisy poznali len lekváre zo sliviek, hrušiek alebo jabĺk a predpisovali určitý minimálny podiel ovocia v mase), pozri lekvár (v užšom zmysle)
** v širšom zmysle: (hustá) ovocná masa konzervovaná varením (aj ak sa od začiatku konzervovania pridá cukor), t. j. najmä vrátane džemu a marmelády v tradičnom ponímaní, pozri lekvár (v užšom zmysle), džem a marmeláda
* v minulosti aj: 
** kašovitý liek z rozličných plodov a bylín, lat. electuarium, čiastočné synonymum: elektuárium, pozri elektuárium
** kašovitá hmota, pozri kaša a látka
* ťarbavý, pomalý, nerozhodný človek, pozri ťarbavosť, pomalosť, nerozhodnosť a človek

## Poznámka
Slovo lekvár pochádza zo stredovekého latinského slova *elect(u)arium* (jeho význam pozri vyššie). Nepochádza teda, ako by sa mohlo zdať, zo slov liek a var.

V češtine slovo *lektvar* (zriedkavo aj *lekvar*, *lekvár*, *lektvař*) dnes (pod vplyvom pôvodného významu elektuárium) znamená predovšetkým všeobecne (a často aj hanlivo) liek, a to najmä ľudový (v podobe nápoja, zeliniek, mastičiek atď.). Naopak dnešný hlavný význam slovenského slova lekvár (ovocná masa konzervovaná odparením vody varením bez pridania cukru) je po česky *povidla*, aj keď nárečovo je aj v češtine v tomto význame výraz *lekvar* či *lekvár*.

## Zdroje
Matúš Turňa

**Matúš Turňa** (* 11. máj 1986, Brezno) je profesionálny slovenský futbalista hrajúci za slovenský klub FC Spartak Trnava ako obranca.

Kariéru začal v Čiernom Balogu, odkiaľ putoval do Banskej Bystrice. V roku 2006 odišiel do Podbrezovej, aby sa o tri roky vrátil naspäť. V roku 2013 prestúpil do Dunajskej Stredy. O dva roky neskôr jeho kroky putovali opäť do Podbrezovej, odkiaľ ako voľný hráč odišiel v roku 2019 do Trnavy.

## Externé odkazy
* Profil hráča na oficiálnej stránke klubu FC Spartak Trnava
* Profil hráča na oficiálnej stránke slovenskej Fortuna ligy
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví obrancovia
Kategória:Hráči FK Dukla Banská Bystrica
Kategória:Hráči FK DAC 1904 Dunajská Streda
Kategória:Hráči FO ŽP Šport Podbrezová
Kategória:Hráči FC Spartak Trnava
Kategória:Osobnosti z Brezna
Ladislav Stroupežnický

**Ladislav Stroupežnický** (* 6. január 1850, Cerhonice† 11. august 1892, Praha) bol český dramatik a dramaturg Národného divadla.

## Životopis
### Mladosť
Nemal žiadne literárne vzdelanie. Absolvoval iba dve triedy reálky v Písku a potom sa stal vo svojom rodisku praktikantom na premonštrátskom veľkostatku, kde pracoval jeho otec ako hospodársky správca.
vľavo|náhľad|Hrob Ladislava Stroupežnického na Olšanských cintorínoch v Prahe
Vo svojich sedemnástich rokoch, v noci na posiedke, omylom vystrelil po hájnikovi, na čo sa v pominutí mysle pokúsil o samovraždu. Rana mu odtrhla spodnú čeľusť a nos a aj po ročnom pobyte v nemocnici a po plastike mu až do konca života zostala zohavená tvár.

### Pôsobenie v Prahe
Čoskoro po nehode sa presťahoval do Prahy, kde prispieval do niekoľkých časopisov. Najprv sa snažil presadiť ako humorista. V tom čase pracoval ako úradník v poisťovni, neskôr ako pisár na daňovej správe. Roku 1882, keď sa po požiari začalo znovu budovať pražské Národné divadlo, stal sa až do svojej smrti jeho prvým dramaturgom. V tejto funkcii musel prekonávať rad prekážok a odrážať útoky nepriateľov, ale jeho prísnosť a vysoké nároky voči dramatikom získali divadlu vysoký kredit už v jeho začiatkoch. 
Dňa 22. mája 1890 sa oženil s herečkou Annou Turková (1855-1909). Žili spolu v Prahe, Na Zderaze. Zomrel v roku 1892 na týfus.

Je pochovaný na Olšanských cintorínoch v Prahe. V rovnakom hrobe je pochovaná aj jeho manželka.

## Citát

## Dielo (výber)
### Dráma
* *Černé duše*
* *Naši furianti* 
* *Noviny a karty*
* *Paní mincmistrová*
* *Sirotčí peníze*
* *Velký sen*
* *Zvíkovský rarášek* 
* *Zkažená krev* 
* *Na Valdštejnské šachtě*
* *Václav Hrobčický z Hrobčic*
* *V panském čeledníku*
* *Vojtěch Žák, výtečník*
* *Král Třtina* 

### Próza
* *Z mé cesty do Italie*
* *Lidé směšní a ubozí*
* *Rozmarné historky*

### Poézia
* *Na stepi* – epická báseň
* *Rabiho perla* – epická báseň
* *Den soudu* – epická báseň

## Referencie


## Literatúra
* Buchner, Alexander. *Opera v Praze*. Praha: PANTON, 1985, str.&nbsp;220
*  Götz František, Tetauer, Frank. *České umění dramatické, Část I. – činohra*. Praha : Šolc a Šimáček, 1941, str.&nbsp;132–141
* Štech Václav Vilém *V zamlženém zrcadle*. Praha : Československý spisovatel, 1969, str.&nbsp;26

## Iné projekty

## Externé odkazy
* Ladislav Stroupežnický v archíve ND Praha 
* Ladislav Stroupežnický v archíve ND Brno
* 
* 
* 
* Ladislav Stroupežnický na FDb.cz
* Ladislav Stroupežnický v souborném katalogu Akademie věd ČR
* Úplný text hry ''Naši furianti''
* Vybraná díla Ladislava Stroupežnického volně dostupná v Krameriovi Městské knihovny v Praze
* Lidový jazyk v Stroupežnického „Našich furiantech“

## Zdroj
  

Kategória:Českí dramatici
Kategória:Českí dramaturgovia
Kategória:Národné divadlo (Praha)
Národný park Vatnajökull

**Národný park Vatnajökull** je rozľahlé chránené územie vo východnej časti Islandu. 

Okrem samotného rovnomenného ľadovca Vatnajökull je súčasťou parku aj okolitá sopečná krajina. Vznikol v roku 2008 zlúčením dvoch národných parkov (Skaftafell a Jökulsárgljúfur) a ďalších priľahlých oblastí. Tunajšia jedinečná krajina bola a stále je formovaná riekami, ľadovcami, ale aj vulkanickou a geotermálnou činnosťou. V čase svojho vyhlásenia mal rozlohu 12 000 km², následne bol rozširovaný o ďalšie územia. Je druhým najväčším národným parkom v Európe, po ruskom parku Yugyd Va. 

Národný park bol 5. júla 2019 na zasadnutí v Baku zapísaný na zoznam svetového dedičstva UNESCO.

## Externé odkazy
* Oficiálna stránka 

## Zdroj

Kategória:Národné parky na Islande
Kategória:Lokality Svetového dedičstva na Islande
MasterCard

**Mastercard incorporated, MasterCard** od roku 1979 do 2016 a **Mastercard** od roku 2016, je nadnárodná spoločnosť, sídliacia v Spojených štátoch amerických. Celosvetovo je jej hlavnou činnosťou spracovanie platieb medzi bankami obchodníkov a bankami vydávajúcimi platobné karty značky Mastercard. Ústredím je Mastercard International Global Headquarters v Purchase, New York, USA. Ústredie pre Globálne operácie sa nachádza v O´Fallon, Missouri, USA v mestskej samospráve St. Charles County, Missouri. Mastercard Worldwide je verejne obchodovanou spoločnosťou od roku 2006, kedy sa stala akciovou spoločnosťou. Pred prvou verejnou ponukou bola spoločnosť Mastercard Worldwide spoločnosťou vo vlastníctve viac než 25 000 finančných inštitúcií, ktoré vydávajú svoje platobné karty.

Mastercard, pôvodne známa pod menom "Interbank" a "Master Charge" bola vytvorená spojenectvom niekoľkých regionálnych asociácií bankových kariet v reakcii na BankAmericard vydanej od Bank of America, ktorá sa neskôr stala kreditnou kartou Visa vydanou spoločnosťou Visa Inc. 

Spoločnosť založili dvaja podnikatelia, Raymond Tanenhaus a Stanley Benovitz.

## Referencie

## Pozri aj
* American Express
* JCB
* UnionPay
* Visa

## Iné projekty

## Externé odkazy
*  

## Zdroj
* 

Kategória:Podniky v USA
Kategória:Finančné podniky
Marmeláda (bez kúskov plodov)

**Marmeláda** je v tradičnom ponímaní a do roku 2004 aj podľa právnych predpisov opak džemu v tradičnom ponímaní, čiže nátierka vytvorená rozvarením ovocia (čerstvého alebo polotovaru), ktoré sa pretrie sitom a zvarí s cukrom a ďalšími prísadami tak, aby vznikol výrobok s mazľavo rôsolovitou konzistenciou.. Pokiaľ ide o právne predpisy, posledný právny predpis používajúci túto tradičnú definíciu uvádzal nasledujúcu definíciu: *výrobok z ovocia alebo zo zeleniny polotuhej až tuhej homogénnej rôsolovitej konzistencie, s prídavkom cukru alebo iných sladidiel, alebo aj iných prísad a prídavných látok.* 

Marmeláda v tomto tradičnom ponímaní sa používa najčastejšie ako nátierka alebo ako plnka do jedál z múky. Na rozdiel od džemu v marmeláde nie sú viditeľné kusy ovocia. Marmeláda môže byť z jedného druhu ovocia alebo z viacerých druhov ovocia. Často sa kombinuje jeden druh ovocia s jablkovou dreňou. Pripravuje sa obyčajne tak, že sa z rozvareného ovocia pripraví pretlak, ktorý sa následne varí na prudkom plameni do rôsolovitej konzistencie, a po odparení určitej časti vody sa pridá cukor. Na dosiahnutie rôsolovitej konzistencie je potrebný istý obsah pektínu a kyselín v použitom ovocí (napr. v jablkách je veľa pektínu, v čerešniach je málo pektínu). Preto sa z niektorých druhov ovocia dajú rôsolovité hmoty (t.j. marmelády) variť len po pridaní pektínu a kyseliny.

## Referencie

Kategória:Jedlá
Martin Gamboš

**Martin Gamboš** (* 23. január 1998, Žilina) je profesionálny slovenský futbalista hrajúci za slovenský klub FK Senica.

## Klubová kariéra

### Žilina
Gamboš debutoval za prvý tím Žiliny v zápase Fortuna ligy hranom 4. augusta 2018 proti Ružomberku. Žilina vonku prehrala 1–3. V základnej zostave Gamboš debutoval 5. mája 2019 v zápase s Dunajskou Stredou. Žilina doma prehrala 1–2. O týždeň neskôr Gamboš opäť nastúpil v základnej zostave a pri vonkajšej prehre 2–6 so Slovanom Bratislava dal prvý žilinský gól.

#### Spartak Trnava
2. augusta 2019 bolo oznámené, že Gamboš mieri zo Žiliny na hosťovanie do Spartaka Trnava do konca sezóny s opciou na trvalý prestup. Do zápasovej nominácie sa po prvýkrát dostal 11. augusta 2019 proti Pohroniu. Do hry nezasiahol, sedel len na lavičke náhradníkov.

### Senica
Už počas priebehu sezóny 2020/21 prestúpil Martin Gamboš zo Žiliny do Senice, opačným smerom šiel Tenton Yenne.

## Referencie


## Externé odkazy
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

Kategória:Slovenskí futbalisti
Kategória:Futbaloví stredopoliari
Kategória:Hráči MŠK Žilina
Kategória:Hráči FC Spartak Trnava
Kategória:Hráči FK Senica
Kategória:Osobnosti zo Žiliny
Emir Halilović

**Emir Halilović** (* 4. november 1989, Banovići) je profesionálny futbalista z Bosny a Hercegoviny hrajúci za turecký klub Bandırmaspor ako záložník.

Halilović odštartoval svoju kariéru v klube zo svojho rodného mesta, Budućnost Banovići. Hral aj za Zvijezdu Gradačac. V roku 2012 odišiel do českého Hradca Králové, odkiaľ rok hosťoval v Převýšove. V roku 2015 prestúpil do slovenského Spartaka Trnava. O dva roky odišiel do Rakúska, odkiaľ sa po roku vrátil do rodnej Bosny, konkrétne do Sarajeva. Od roku 2019 sa stal opäť hráčom Trnavy. V Trnave vydržal 1 rok a prestúpil do tureckého klubu Boluspor. Aj tam sa neohrial dlho, ale v Turecku zostal. Momentálne hráva za Bandırmaspor.

## Externé odkazy
* Profil hráča na oficiálnej stránke klubu FC Spartak Trnava
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Bosnianski futbalisti
Kategória:Futbaloví stredopoliari
Kategória:Hráči FK Sarajevo
Kategória:Hráči FC Spartak Trnava
Kategória:Hráči FC Hradec Králové
Filip Dangubić

**Filip Dangubić** (* 5. máj 1995, Rijeka) je profesionálny chorvátsky futbalista hrajúci za bosanský futbalový klub FK Željezničar Sarajevo ako záložník.

Kariéru začal v rodnej Rijeke, odkiaľ chodil hosťovať do iných chorvátskych a slovinských tímov. V roku 2018 odišiel do Spartaka Trnava, odkiaľ v roku 2019 odišiel hosťovať do Senice. Od leta 2019 bol znova členom trnavského Spartaka.

## Externé odkazy
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Chorvátski futbalisti
Kategória:Futbaloví stredopoliari
Kategória:Hráči NK Celje
Kategória:Hráči FK Senica
Kategória:Hráči FC Spartak Trnava
Kategória:Osobnosti z Rijeky
Hýfa

**Hýfa** je dlhá vetvená vláknitá štruktúra húb, riasoviek alebo aktinobaktérií. Väčšina húb používa hýfy ako hlavný spôsobom vegetatívneho rastu a súhrnne sa nazývajú mycélium (podhubie). Hýfy tvoria aj dužinu plodníc.

## Niektoré druhy hýf
* **Apresórium** je špeciálna hýfa, ktorá slúži huby na prichytenie
* Haustórium – špecializovaná hýfa, slúži ako parazitický orgán, na čerpanie živín z hostiteľa
* **Dvojjadrová hýfa** sa skladá z buniek, ktoré majú dve jadrá. Tvoria dužinu plodní u bazídiových húb.
* **Ligatívna hýfa** má hrubé steny, je dosť rozkonárená a má krátku bázu. Je bez priehradok a praciek.
***Skeletová hýfa** má hrubé steny, je dlhá a nie je rozkonárená. Je bez priehradok a praciek.
* **Mliečnica** je špeciálna hýfa, ktorá v plodnici vylučuje mlieko.
* **Generatívna hýfa** základná hýfa

## Referencie

Kategória:Anatómia a morfológia húb
Meňavkovce (Testacea)

**Meňavkovce** (lat. *Testacea*, *Thekamoebae*, *Thecamoeba*) bol v starších systémoch veľký taxón (obyčajne hodnotený ako trieda alebo rad) koreňonožcov.

## Charakteristika
Testacea je skupina sladkovodných koreňonožcov, vytvárajúcich schránku, a to chitinóznu  alebo  pseudochitinóznu. Samotný organizmus je k schránke upevnený  špeciálnymi panôžkami nazývanými epipódie. Testacea sa vyskytujú vo všetkých druhoch vodných biotopov vrátane pôdy, machov, hrabanky a pod.

## Systematika
Testacea sa delili buď priamo na (široko koncipované) čeľade Gromiidae, Arceliidae, Difflugiidae a Euglyphidae (takto napr. Kudo 1954), alebo sa delili na dva veľké taxóny:
***Testacealobosia** (synonymá: **Testacealobosida**, **Testacealobosa**, **Testacealobosea**, **Testaceolobosia**, **Testaceolobosida**, **Testaceolobosa**, **Testaceolobosea**; po slovensky **loboschránkotvaré**; vytvárajú lalokovité panôžky) a
***Testaceafilosia** (synonymá: **Testaceafilosida**, **Testaceafilosa**, **Testaceafilosea**, **Testaceofilosia**, (?)**Testaceofilosida**, **Testaceofilosa**, **Testaceofilosea**; tvoria filopódie a retikulopódie)
a až tieto dva veľké taxóny na rôzne čeľade. Zhruba od 80. rokov 20. storočia boli tieto dva veľké taxóny (Testacealobosia a Testaceafilosia) už uvádzané ako dva samostatné taxóny na dvoch rôznych miestach v systéme koreňonožcov. V súčasných systémoch (napr. Adl et al. 2018):
* Testacealobosia zodpovedá (v rámci Amoebozoa) taxónu Arcellinida a čeľadi Trichosidae a čeľadi Cochliopodiidae 
* Testaceafilosia zodpovedá (v rámci Rhizaria) taxónu Eugplyphida a časti taxónu Thecofilosea a rodu Gromia (Viaceré slovenské texty nesprávne uvádzajú, že Testaceafilosia je zhodné s taxónom Silicofilosea). 

Dnes sa ojedinele možno stretnúť so stotožnením pojmu Testacea s len taxónom Testacealobosia.

Časté rody patriace pod Testacea sú napr. meňavkovec (Difflugia), štítnačka (=bochníčka, bochnička; Arcella),  hruškovka  (Nebella),  tŕňovka (Centropyxis), kremienok (Euglypha) a pod.

## Zdroje

Kategória:Koreňonožce
Diners Club International

**Diners Club International** (**DCI**), založená pod menom **Diners Club**, je spoločnosť poskytujúca platobné karty vlastnená firmou *Discover Financial Services*. Zakladateľmi sú Frank X. McNamara, Ralph Schneider, Matty Simmons a Alfred S. Bloomingdale, ktorí v roku 1950 vytvorili prvú nezávislú spoločnosť pôsobiacu v oblasti platobných kariet na svete tým, že vytvorili koncepciu sebestačnej spoločnosti vyrábajúcej platobné karty na cestovanie a zábavu. Diners Club International a jeho pobočky slúžia zákazníkom v 59 štátoch.

## Začiatky
Nápad založiť Diners Club vznikol v reštaurácií *Majors Cabin Grill* v New Yorku v roku 1949. Budúci spoluzakladateľ Diners Clubu Frank McNamara si pri obede so svojimi klientmi zabudol peňaženku v inom obleku. Účet preto zaplatila jeho manželka. McNamara považoval viacúčelovú platobnú kartu za spôsob akým sa v budúcnosti vyhne podobným nepríjemnostiam. O tejto myšlienke sa porozprával pri stole s majiteľom reštaurácie, nasledujúci deň s jeho právnikom Ralphom Schneiderom a jeho priateľom Alfredom Bloomingdaleom.

McNamara sa vrátil do rovnakej reštaurácie v nasledujúcom februári 1950 a za jedlo zaplatil platobnou kartou a podpisom. Tento príbeh sa stal známym a oficiálna história Diners Clubu označuje toto jedlo ako "Prvá večera", aj keď sa ozývali hlasy, že sa jednalo skôr o obed. Historici označujú túto udalosť za nový začiatok v oblasti úverov. Sú rôzne verzie príbehov či sa jednalo o obed alebo večeru kde si McNamara zabudol svoju peňaženku a či bol účet zaplatený na pôžičku alebo McNamara čakal kým mu peňaženku privezie jeho manželka. Niektorí novinári neskôr označili Alfreda Bloomingdalea za tvorcu myšlienky Diners Club.

McNamara a jeho právnik Ralph Schneider založili Diners Club International 8. februára 1950, s počiatočným kapitálom 1,5 milióna $. Alfred Bloomingdale sa na krátku dobu pridal, potom rozbehol konkurenčný podnik v Kalifornii s názvom *Dine and Sign* a neskôr sa tieto podniky zlúčili. Diners Club International bol pomenovaný "club of diners" alebo "klub hostí" ktorý by členom umožnil vyplatiť svoj účet na konci každého mesiaca prostredníctvom svojho kreditného účtu. Keď bola platobná karta predstavená, s Diners Clubom spolupracovalo 27 reštaurácií a 200 priateľov a známych zakladateľov túto kartu používalo.

Diners Club mal 20 000 členov do konca roku 1950 a 42 000 do konca roku 1951. V tomto období bol poplatok spoločnosti 7 % a 5 $ ročne. V roku 1952 McNamara predal svoj podiel v Diners Clube jeho partnerom za 200 000 $.

Prvá plastová platobná karta Diners Club bola predstavená v roku 1961; v polovici roku 1960 mal Diners Club 1,3 milióna držiteľov kariet.

Diners Club kúpila v roku 1981 spoločnosť Citigroup a v apríli 2008 spoločnosť *Discover Financial Services*.

## Referencie


## Iné projekty

## Externé odkazy
* Oficiálna stránka

## Zdroj
*

Kategória:Podniky v USA
Kategória:Finančné podniky
Jozef Menich

**Jozef Menich** (* 15. september 1994, Banská Bystrica) je profesionálny slovenský futbalista hrajúci za slovenský klub Zlaté Moravce ako obranca.

Menich začal kariéru v Kremničke, odkiaľ si ho po skvelých výkonoch vyhliadol Zvolen. Prvú ligu si po prvýkrát zahral za Ružomberok, do ktorého prišiel v roku 2016. Po dvoch rokoch v klube sa upísal nováčikovi pre sezónu 2018/19, Seredi. Po sezóne zamieril do Trnavy. V lete 2020 zamieril do Zlatých Moraviec.

## Externé odkazy
* Profil hráča na oficiálnej stránke klubu FC Spartak Trnava
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt 
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví obrancovia
Kategória:Hráči MFK Zvolen
Kategória:Hráči MFK Ružomberok
Kategória:Hráči ŠKF Sereď
Kategória:Hráči FC Spartak Trnava
Kategória:Osobnosti z Banskej Bystrice
Monoskop (rozlišovacia stránka)

**Monoskop** môže byť:

* televízny skúšobný obrazec, pozri Monoskop
* webová platforma pre umenie a humanitné vedy, pozri Monoskop (platforma)
Matej Jakúbek

**Matej Jakúbek** (* 19. január 1995, Považská Bystrica) je profesionálny slovenský futbalista hrajúci za slovenský klub FC Košice ako záložník.

Jakúbek odštartoval svoju profesionálnu kariéru v Dubnici, odkiaľ v roku 2013 putoval do bratislavského Slovana. Hral aj za Dunajskú Stredu, v ktorej hosťoval práve zo Slovana. V roku 2016 odišiel do Novej Dubnice, aby sa o rok neskôr opäť vrátil do Dubnice. V lete 2019 prišiel do Trnavy. Z Trnavy išiel na hosťovanie opäť do Dubnice. Na jeseň 2020 prestúpil do FK Košice.

## Externé odkazy
* Profil hráča na oficiálnej stránke klubu FC Spartak Trnava
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví stredopoliari
Kategória:Hráči ŠK Slovan Bratislava
Kategória:Hráči FK DAC 1904 Dunajská Streda
Kategória:Hráči MFK Dubnica
Kategória:Hráči FC Spartak Trnava
Kategória:Osobnosti z Považskej Bystrice
Petr Bolek

**Petr Bolek** (* 13. jún 1984, Ostrava) je profesionálny český futbalista hrajúci za český klub Karviná ako brankár.

Bolek svoju kariéru začal v Ostrave, hral aj za Liberec či Plzeň. Ani za jeden klub ale neodohral väčší počet zápasov. Hosťoval v Hlučíne, Slovácku, Zlatých Moravciach či Baníku Sokolov. Po angažmá v Dolnom Benešove odišiel ako voľný hráč do trnavského Spartaka. V Trnave bol na mieste brankárskej dvojky. Z Trnavy odišiel do českej Karvinej.

## Externé odkazy
* Profil hráča na oficiálnej stránke klubu FC Spartak Trnava
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Českí futbalisti
Kategória:Futbaloví brankári
Kategória:Hráči FC Baník Ostrava
Kategória:Hráči FC Slovan Liberec
Kategória:Hráči FC Hlučín
Kategória:Hráči 1. FC Slovácko
Kategória:Hráči FC ViOn Zlaté Moravce
Kategória:Hráči FK Senica
Kategória:Hráči FC Viktoria Plzeň
Kategória:Hráči FC Spartak Trnava
Kategória:Osobnosti z Ostravy
HSBC

**HSBC Holding plc** je britská nadnárodná holdingová spoločnosť zaoberajúca sa bankovníctvom a finančnými službami. V roku 2018 bola siedmou najväčšou bankou na svete a najväčšou bankou v Európe s aktívami v hodnote 2,558 bilióna amerických dolárov v decembri 2018. HSBC má pôvod v hongu, ktorý sa nachádza v Hong Kongu a jeho súčasná podoba bola založená v Londýne spoločnosťou The Hongkong and Shanghai Banking Corporation, ktorá v roku 1991 vytvorila novú holdingovú spoločnosť. Banka má pôvod najmä v Hong Kongu a v menšej miere v Šanghaji, kde boli pobočky prvýkrát otvorené v roku 1865. Názov HSBC je odvodený z iniciálov Hongkong and Shanghai Banking Corporation. Spoločnosť bola formálne založená v roku 1866.

HSBC má približne 3 900 zastúpení v 67 štátoch a územiach naprieč Afrikou, Áziou, Oceániou, Európou, Severnou a Južnou Amerikou s 38 miliónmi zákazníkov. Podľa časopisu Forbes bola v roku 2014 šiestou najväčšou verejnou spoločnosťou na svete.

HSBC je organizovaná v rámci štyroch obchodných skupín: Komerčné bankovníctvo, Globálne bankovníctvo a trhy (Investičné bankovníctvo), Retailové bankovníctvo a správa majetku, a Globálne privátne bankovníctvo.

HSBC má duálne primárne kótovanie na Hongkongskej burze cenných papierov a Londýnskej burze cenných papierov. Je súčasťou Hang Seng Indexu a FTSE 100 Indexu. 6. júla 2012 mala trhovú kapitalizáciu 102,7 miliardy £, čím bola druhou najväčšou spoločnosťou na Londýnskej burze cenných papierov po Royal Dutch Shell. Má sekundárne kótovanie na New Yorkskej burze cenných papierov, Euronext Paris a Bermudskej burze cenných papierov.

Banka má 150 ročnú históriu.

## Referencie


## Iné projekty

## Zdroj
*

Kategória:Podniky v Spojenom kráľovstve
Kategória:Podniky v Hongkongu
Kategória:Banky v Spojenom kráľovstve
Kategória:Nadnárodné spoločnosti
Kategória:Finančné podniky
Kategória:Podniky založené v 1865
Lobopódiovce (Amoebina a Testaceolobosia)

**Lobopódiovce** (iné názvy: **lobopodiovce**, **meňavky**; lat. Lobosea, zriedkavo Lobosa) je v starších systémoch veľký taxón  koreňonožcov.

## Systematika
Podľa Levine et al. (1980) sa Lobosea skladajú z taxónov:
***Gymnamoebia** (u iných autorov **Amoebina**)
**rad **Amoebida** 
**rad Schizopyrenida
**rad Pelobiontida
*Testacealobosia
**rad Arcellinida 
**rad Trichosida

Podľa Biopedie (2008) sa lobopodiovce (Lobosea) skladajú z taxónov:
*rad **meňavkotvaré** (Amoebida)
*rad korienkotvaré (Leptomyxida)
*rad akantopodotvaré (Acanthopodida)
*rad sieťovníčkotvaré (Loboreticulatida)
*rad loboschránkotvaré (Testaceolobosida)

Podľa V. Franca (2005) sa Lobosea skladajú z taxónov:
***vlastné meňavky** (Amoebida [v širšom zmysle]) - sú bez schránky, sú to akvatické až edafické prvoky, často parazity; patria sem napr. rody meňavka (Amoeba) a meňavka (Entamoeba); staršie pod Lobosea patril aj taxón Caryoblastea (Karyoblastea), do ktorého patrí najmä rod meňavka (Pelomyxa).
*bochníčky (Arcellida) - majú (pseudo)chitinóznu schránku; patrí sem napr. rod bochníčka (Arcella)

## Charakteristika
Ako pre všetky Rhizopoda (v užšom zmysle) sú pre lobopodiovce charakteristické panôžky (vychlípeniny bunky). Názov dostali podľa toho, že menia svoj tvar. Vysúvajú svoje panôžky dopredu a potom za nimi priťahujú celé telo. Panožky slúžia aj na prijímanie potravy pomocou fagocytózy. 

Veľa druhov žije vo vode aj v pôde. Jedným z najznámejších je meňavka veľká (*Amoeba proteus* alebo *Chaos Chaos*). Veľké mnohojadrové plazmódium vytvára meňavka najväčšia (*Pelomyxa palustris*), ktorá je charakteristická hlavne pre zahnívajúce vody. Niektoré meňavky obývajú aj tráviacu trubicu človeka, kde spôsobujú choroby. Je to napr. Meňavka črevná (*Entamoeba coli*). Iná meňavka, ktorá sa môže vyskytovať v čreve, je meňavka červienková (*Entamoeba histolytica*). Napáda črevné tkanivo a spôsobuje nebezpečne ochorenie – červienku. Zaujímavý je spôsob, ktorým si zaisťuje živiny. Vylúči tráviace enzýmy von zo svojej bunky. Rozruší a natrávi nimi bunky výstelky čreva. Natrávené živiny potom pohlcuje.

## Zdroje

Kategória:Koreňonožce
Kategória:Amoebozoa
Briava

**Briava** (), miestne nazývaný aj **Husárik**, je vrch v severovýchodnej časti pohoria Javorníky, v geomorfologickej časti Rakovská hornatina.

## Polohopis
Nachádza sa približne  južne od centra mesta Čadca, na hranici s katastrálnym územím obce Zákopčie. Leží v severovýchodnej časti Rakovskej hornatiny a celého podcelku Vysoké Javorníky.

Vrchol je súčasťou rozsiahlejšieho masívu s niekoľkými nepomenovanými podvrcholmi, ktorý je výrazne natiahnutý v smere západ-východ a rozprestiera sa od údolia Rakovej na západe až po údolie Rieky na východe. Na juhu tvorí hranicu údolie Zákopčianskeho potoka (*Holovská dolina*) a na severe sa svahy zvažujú do Hornokysuckého podolia medzi Rakovou a Čadcou.

## Turistika
Vrcholom Briavy nevedie značkovaný chodník.  Červene značená trasa vedie od železničnej stanice v Čadci, obchádza vrchol východne okolo *Horského hotela Husárik* a pokračuje južným smerom cez Chotárny kopec do *Sedla pod Grapou*. Je to zároveň aj najľahší prístup na vrchol, buď priamo po  červenej značke z centra Čadce, alebo po  žltej značke z osád *U Holých* (Zákopčie) alebo Vojty (Čadca) do osady *Grečovci* a odtiaľ po červenej. Od hotela Husárik vedie na vrchol lesná cesta. 

Mesto Čadca plánuje vybudovať v osade Husárikovci turistickú rozhľadňu a v spolupráci s *občianskym združením Husárik* požičovňu bicyklov a náučný chodník, v budúcnosti aj nabíjaciu stanicu pre elektrické bicykle. Dlhodobou víziou mesta je túto oblasť premeniť na turistické centrum mesta.

## Projekt obnovy lesa
V rámci projektu *Demonštračný objekt premeny odumierajúcich smrekových lesov na ekologicky stabilnejšie multifunkčné ekosystémy* vznikol na svahoch Briavy *Demonštračný objekt Husárik*. Jeho účelom je praktická ukážka, overenie a výskum rôznych alternatív obnovy lesa na kalamitných holinách. Celkovo obsahuje 10 experimentov, ktoré porovnávajú rôzne techniky sadby a výchovy stromov, sadbu rôznych proveniencií drevín a prípravky pre zlepšenie vlastností pôdy. Skúmané druhy drevín zahŕňajú buk, dub, smrek, jedľu, smrekovec, duglasku, javor a jaseň. Zároveň sa skúma aj vplyv rýchlorastúcich druhov, ako je breza či osika.

## Vysielač Husárik
náhľad|Vysielač na vrchole Briavy
Na vrchole Briavy sa nachádza televízny vysielač (interné označenie *TVP Čadca I.*), ktorý pôvodne slúžil iba ako dokrývač pre programové služby Slovenskej televízie pre mesto Čadca a bezprostredné okolie (z dôvodu členitosti terénu a nedostatočnej kvality signálu z Krížavy). Po prechode na digitálne pozemné vysielanie však jeho význam značne narástol a dnes slúži ako súčasť siete základných vysielačov a pokrýva takmer celý okres Čadca a prihraničné oblasti Česka a Poľska. Vysielané sú z neho všetky štyri celoplošné multiplexy.

Vysielač tvorí oceľový voľne stojaci stožiar priehradovej (mrežovej) konštrukcie, antény sú umiestnené vo výške 43,5 m. Bezprostredne pri stožiari sa nachádza malá technologická budova.

## Referencie

## Pozri aj
* Vysoké Javorníky
* Javorníky
* Zoznam vrcholov v Javorníkoch
* Geomorfologické členenie Slovenska

## Iné projekty

Kategória:Vrchy v Javorníkoch
Kategória:Vrchy v okrese Čadca
Kategória:Čadca
Kategória:Zákopčie
Olpé

náhľad|Protokorintské olpé zdobené kresbami zvierat a bodkovanými rozetami, cca 630 pred Kr., Villa Giulia (Rím)
**Olpé** (*olpé*) je typ starogréckej keramickej nádoby.
 
Olpé (mn. č. *olpai*), keramická (aj kovová) nádobka na nalievanie oleja alebo vína, je mnohými znalcami považovaná za špeciálnu formu oinochoé (napr. britský archeológ John Beazley), na rozdiel od ktorého je okrem výnimiek štíhlejšia a má vysoké vertikálne ucho stúpajúce nad nalievací otvor, ktorý je zvyčajne okrúhly. 
 
Olpé sa začalo vyrábať v Korinte okolo roku 720 pred Kr. Jeho výzdobu ovplyvnili orientálne vzory (od konca 8. stor. do polovice 6. stor. vo veľkej miere vyhľadávaná komodita najmä v gréckych kolóniách na západe a v Etrúrii, kde ju skoro vyrábali aj miestne dielne). Bol to zrod tzv. protokorintského štýlu (orientalizujúceho štýlu, pre ktorý sú typické čierne figúry na červenooranžovom pozadí), ktorý pretrval okolo 100 rokov. Medzi hlavné tvary nádob týmto štýlom zdobených okrem olpé patrili aj oinochoé, arybalos či kotylé. Zaužívanými motívmi výzdoby boli kvety, tiež rôzne zvieratá a bodkované rozety, ktorými sa vypĺňal priestor. Kresby zvierat sa objavovali častejšie ako ľudské postavy. Kresby boli pôvodne vypracované v obryse alebo temnej siluete. Neskôr sa anatomické detaily zvýrazňovali pomocou vyrývania a tu už ide o techniku čiernofigúrovú, ktorá sa v Korinte objavila o sto rokov skôr ako v Aténach (od polovice 6. stor. pred Kr. boli v Aténach motívmi čiernofigúrovej techniky už častejšie ľudské postavy).
  
## Tvary

Herakles Olympos Louvre F30 full.jpg|*Aténske [[čiernofigúrová keramika|čiernofigúrové]] olpé, cca 540 pred Kr.*
Corinto, squat olpe protocorinzia transizionale con fregio di animali, 640-625 ac ca.jpg|*Protokorintské olpé, cca 640 – 625 pred Kr.*
Louvre-Lens - Les Étrusques et la Méditerranée - 095 - Rome, Villa Giulia, inv. 110943 (Olpè protocorinthienne ornée de frises d'animaux) (B).JPG|Protokorintské olpé (z Etrúrie), cca 650 – 620 pred Kr.

 
## Referencie a bibliografia

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
The Everlasting

„**The Everlasting**“ je trinásta skladba dánskej heavy metalovej skupiny Volbeat z ich siedmeho štúdiového albumu *[[Rewind, Replay, Rebound]]*, ktorý vydali 2. augusta 2019 vydavateľstvá Universal, Vertigo a Republic Records. Prvýkrát skladbu skupina predviedla 17. júla 2017 v Starland Ballroom v meste Sayreville v štáte New Jersey. 

Neskôr sa skladba stala súčasťou ich DVD a zároveň aj koncertného albumu s názvom *[[Let's Boogie! Live from Telia Parken]]*, ktoré vyšli v roku 2018.

## Obsadenie
* Michael Poulsen – gitara, vokály
* Rob Caggiano – rytmická a sólová gitara
* Kaspar Boye Larsen – basgitara
* Jon Larsen – bicie

## Referencie

## Externé odkazy
* Skladba „The Everlasting“ na stránke Genius
* Singel „The Everlasting (Live from Telia Parken)“ na Discogs

Kategória:Piesne skupiny Volbeat
Kategória:Piesne z 2019
Ꚁ

náhľad|Písmeno Ꚁ
**Ꚁ** (minuskula **ꚁ**) je už bežne nepoužívané písmeno cyriliky. V minulosti bolo používané v abcházštine. Ide o variant písmena Д.

## Referencie

## Zdroj
* 

Kategória:Písmená cyriliky
Kategória:Abcházština
Sakristián

náhľad|Sakristián, ilustrácia z knihy ''Los Españoles pintados por sí mismos.'' (1851)
**Sakristán** alebo **kostolník** je človek, ktorý sa stará o kostol, oltár a obzvlášť o sakristiu, rúcha kňazov a miništrantov a obradné nádoby. Pôvodne musel byť kostolníkom duchovný nižšieho stupňa svätenia. V niektorých kláštoroch je zavedená prax, že má túto úlohu na starosti jeden z bratov. Kostolník tiež obvykle sprístupňuje kostol mimo obrady, upratuje kostol a plní ďalšie vyplývajúce z titulu správcu nehnuteľnosti.

V dávnych časoch mnoho úloh kostolníkov vykonávali vrátnici, neskôr pokladníci. V pápežskom dekréte Gregora IX. sa hovorí o sakristánovi ako o človeku majúcemu úctyhodný úrad spojený s určitými výsadami a tiež hovorí, že sa má starať o posvätné nádoby, odevy, svetlá atď. V súčasnosti sa sakristián volí alebo vymenúva.

Dokument *[[Cæremoniale Episcoporum]]* hovorí, že sakristiánom katedrály a Kolegiálneho kostola by mal byť kňaz a opisuje jeho úlohy ako starostlivosť o:

*sakristiu,
*Eucharistiu,
*krstiteľnicu,
*krizmu,
*relikvie (ak sú v kostole),
* výzdobu kostola počas jednotlivých období liturgického roka,
* prípravu vecí potrebných na rôzne ceremónie,
* zvonenie na kostolných zvonoch,
* zachovávanie kostolného poriadku,
* rozdeľovanie omší.

Dokument tiež hovorí, že raz za rok sa práca kostolníka a jeho asistentov má skontrolovať.

## Podsakristiáni
Podsakristiáni, podkostolníci alebo custósi sú asistenti sakristiána. Malo by tiež ísť o kňazov, ale bežná prax je taká, že túto fuknciu väčšinou vykonávajú laici. 

## Pozri aj
* sakristia

## Iné projekty

## Zdroj

* 

Kategória:Katolícka liturgia
Kategória:Náboženské povolania
Kategória:Kostoly
Lúčovce

**Lúčovce** môže byť alternívny názov pre:
*nitkonožce (Actinopoda)
*mrežovce (Radiolaria)
*mechúrniky (Radiata)

## Zdroje